
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση σύστασης και πλήρωσης θέσεων Δημοσιογράφων στην 

ΕΡΤ - Α.Ε. 1 

Διαπίστωση απρόβλεπτων και επειγουσών αναγκών για την πρόσ¬ 
ληψη προσωπικού από την Αποθήκη Διαχείρησης Εντύπων του 

Υπουργείου Οικονομικών . 2 

Συμπλήρωση και τροποποίηση της Α3α/οικ. 6598/8.4.86 κοινής 
απόφασης «Σύστασης Κέντρου Υγείας Πύλου Ν. Μεσσηνίας 

(ΦΕΚ 231/Β/86)» . 3 

Συμπλήρωση και τροποποίηση της Α3α/οικ. 4590/7.3.86 κοινής 
απόφασης «Σύσταση Κέντρου Υγείας Φιλιατρών Ν. Μεσσηνίας» 

(ΦΕΚ 97/Β/86)». 4 

Συμπλήρωση και τροποποίηση της Α3α/οικ. 6598/8.4.86 κοινής 
απόφασης «Σύσταση Κέντρου Υγείας Μεσσήνης Ν. Μεσσηνίας» 
(ΦΕΚ 97/Β/86)». 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5977 , (1) 

Έγκριση σύστασης και πλήρωσης θέσεων Δημοσιογράφων στην ΕΡΤ - 

Α.Ε. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την αριθ. Α.Π.Υ. 68/23.8.1985 Απόφαση του Πρωθυπουργού 
«Ανάθεση αρμοδιοτήτων στον Υπουργό Προεδρίας της Κυβέρνησης. 

2. Την αριθμ. 33891/2/1988 πρόταση της Γ.Γ. Τύπου και Πληρο¬ 
φοριών για έγκριση σύστασης και πλήρωσης θέσεων Δημοσιογράφων 
στην ΕΡΤ-Α.Ε. 

3. Τις διατάξεις του άρθρου 19 του Ν. 1730/87 «Ελληνική Ραδιο- 
φωνία-Τηλεόραση Ανώνυμη Εταρεία (ΕΡΤ-Α.Ε.). 

4. Το άρθρο 33 του Υπηρεσιακού Οργανισμού της τέως ΕΡΤ-1. 

5. Τις επείγουσες ανάγκες της ΕΡΤ-Α.Ε. σε Δημοσιογράφους, απο¬ 
φασίζει: 

Εγκρίνει τη σύσταση και τη πλήρωση στην ΕΡΤ-Α.Ε. εκατό (100) 
θέσεων Δημοσιογράφων, σύμφωνα με τις διατάξεις του άρθρου 19 του 
Ν. 1730/87, για την κάλυψη εξαιρετικών υπηρεσιακών αναγκών της 
ΕΡΤ-Α.Ε., με τον όρο ότι έχουν προβλεφθεί-σχετικές πιστώσεις στον 
προϋπολογισμό της. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Ιανουάριου 1989 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 


Αριθ. 1002346/44/001 (2) 

Διαπίστωση απρόβλεπτων και επειγουσών αναγκών για την πρόσληψη 

προσωπικού από την Αποθήκη Διαχείρησης Εντύπων του Υπουρ¬ 
γείου Οικονομικών. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κεφαλαίου Γ' του Πρ. Δ/τος 410/88 (ΦΕΚ 
191/Α/30.8.88). 

2. Τις διατάξεις του Πρ. Δ/τος 636/1977 (ΦΕΚ 209/Α/19), σε 
συνδυασμό με αυτές του Πρ. Δ/τος 284/1988 (ΦΕΚ 128/Α/ 
1988). 

3. Το γεγονός ότι κατά την εφαρμογή του νέου Οργανισμού του 
Υπουργείου Οικονομικών και του Οργανισμού του νομαρχιακού επιπέ¬ 
δου υπηρεσιών του Υπουργείου Οικονομικών, καθίσταται αναγκαία ή 
μεταστέγαση ορισμένων Διευθύνσεων και υπηρεσιών και συνεπώς για 
τη μεταφορά αυτών θα πρέπει να γίνει ταξινόμηση του αρχείου τους 
τόσο στο παλαιό, όσο και στο νέο κτίριο, εργασία η οποία δεν μπορεί να 
εκτελεσθεί από τους υπαλλήλους. Περαιτέρω, συνεπεία της λήψης των 
νέων φορολογικών και διοικητικών μέτρων (αναμόφωση φορολογίας ει¬ 
σοδήματος, επέκταση του συστήματος του αντικειμενικού προσδιορι¬ 
σμού της αξίας των ακινήτων σε όλη την χώρα, ενοποίηση Οικονομικών 
Εφοριών και Δημοσίων Ταμείων κ.λπ.), θα απαιτηθεί η διακίνηση εντύ¬ 
πων και δηλώσεων σε μεγάλες ποσότητες για την πραγματοποίηση της 
οποίας απαιτείται η πρόσληψη εργατικού προσωπικού. Επίσης και ότι 
κατά το τρέχον έτος αποχώρησε από τις υπηρεσίες εργατικό Προσω¬ 
πικό, και ακόμη το γεγονός ότι η παραπάνω εργασία δεν ανάγεται στα 
συνήθη καθήκοντα των υπηρετούντων υπαλλήλων και η συγκεκριμένη 
ανάγκη δεν μπορεί να καλυφθεί από το υφιστάμενο προσωπικό, μόνιμο ή 
με σχέση ιδιωτικού δικαίου ή με απόσπαση προσωπικού από άλλες υπη¬ 
ρεσίες, αποφασίζουμε: 

1. Διαπιστώνουμε ότι συντρέχουν οι από το νόμο προβλεπόμενες 
προϋποθέσεις για την άμεση κάλυψη απροβλέπτων και επειγουσών ανα¬ 
γκών με εργατικό προσωπικό, που θα χρησιμοποιηθεί από την υπηρεσία 
αυτή για την ταξινόμηση του αρχείου των μεταστεγαζομένων υπηρε¬ 
σιών αυτού, της αποστολής στους φορολογούμενους των φορολογικών 
εντύπων και δηλώσεων, καθώς και της μεταφοράς αυτών από υπηρεσία 
σε υπηρεσία. 

2. Ορίζουμε σε είκοσι πέντε (25) τον αριθμό των προσώπων, στα 
οποία μπορεί το Υπουργείο Οικονομικών ν’ αναθέσει με σύμβαση εργα¬ 
σίας ορισμένου χρόνου για χρονικό διάστημα οκτώ (8) μηνών από την 
κατάρτιση της σύμβασης. 

3. Η δαπάνη μισθοδοσίας του παραπάνω προσωπικού θα καλυφθεί 
από τον Προϋπολογισμό εξόδων του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιανουάριου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 












194 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3α/οικ.136 (3) 

Συμπλήρωση και τροποποίηση της Α3α/οικ. 6598/8.4.86 κοινής 

απόφασης «Σύστασης Κέντρου Υγείας Πύλου Ν. Μεσσηνίας (ΦΕΚ 
231/Β/86)». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ/ΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/1983 «Εθνικό 
Σύστημα Υγείας» (Φ.Ε.Κ. 143/Α/83). 

2. Τις διατάξεις της παρ. 3 του άρθρου 12 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (Φ.Ε.Κ. 217/Α/85). 

3. Την αρ. 6474/30.6.88 κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (Φ.Ε.Κ. 451/Β/88, αποφασίζουμε: 

Άρθρο 1 

Η κοινή απόφαση Α3α/οικ. 6598/8.4.86 «Σύσταση Κέντρου 
Υγείας Πύλου Ν. Μεσσηνίας» (Φ.Ε.Κ. 231/Β/86) συμπληρώνεται και 
τροποποιείται όπως παρακάτω. 

Άρθρο 2 

Περιοχή ευθύνης του Κέντρου Υγείας (Κ.Υ.) 

Ως περιοχή ευθύνης του Κ.Υ. Πύλου Ν. Μεσσηνίας ορίζονται ο Δή¬ 
μος Πύλου και οι κοινότητες Βλαχόπουλου, Γλυφάδας, Ευαγγελισμού, 
Ίκλαινας, Καινούργιου Χωριού, Καλλιθέας Κυρυφάσιου, Κουκουνά¬ 
ρας, Κρεμμυδίων, Κυνηγού, Μανιακίου, Μεθώνης, Μεσοποτάμου, Με¬ 
σοχωριού, Μεταμόρφωσης, Μυρσινοχωρίου, Παπούλιας, Πετριτσίου, 
Πήδασου, Πύλας, Ρωμανού, Σουληναρίου Φοινίκης, Χανδρινού, Χα¬ 
ραυγής, Χατζή, Χωματάδας, Μεταξάδας και Χώρας. 

Άρθρο 3 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Πύλου τα παρα¬ 
κάτω περιφερειακά Ιατρεία (Π.Ι,). 

1. Περιφερειακό Ιατρείο Βλαχόπουλου, με έδρα την κοινότητα Βλα¬ 
χόπουλου, που εξυπηρετεί την περιοχή της κοινότητας - έδρας του, κα¬ 
θώς και τις περιοχές των κοινοτήτων Μεταμόρφωσης και Μανιακίου. 

2. Περιφερειακό Ιατρείο Ίκλαινας, με έδρα την κοινότητα Ίκλαινας, 
που εξυπηρετεί την περιοχή της κοινότητας - έδρας του, καθώς και τις 
περιοχές των κοινοτήτων Παπουλίων και Γλυφάδας. 

3. Περιφερειακό Ιατρείο καλλιθέας, με έδρα την κοινότητα Καλλι¬ 
θέας, που εξυπηρετεί την περιοχή της κοινότητας - έδρας του, καθώς 
και τις περιοχές των κοινοτήτων Χωματάδας, Κυνηγού, Πήδασου και 
Μεσοχωριού. 

4. Περιφερειακό Ιατρείο Κορυφάσιου, με έδρα την κοινότητα Κορυ- 
φάσιου, που εξυπηρετεί την περιοχή της κοινότητας - έδρας του, καθώς 
και την περιοχή της κοινότητας Ρωμανού. 

5. Περιφερειακό Ιατρείο Μεθώνης, με έδρα την κοινότητα Μεθώνης, 
που εξυπηρετεί την περιοχή της κοινότητας - έδρας του, καθώς και τις 
περιοχές των κοινοτήτων Καινούργιου Χωριού, Ευαγγελισμού και Φοι¬ 
νίκης. 

6. Περιφερειακό Ιατρείο Χανδρινού, με έδρα την κοινότητα Χανδρι- 
νού, που εξυπηρετεί την περιοχή της κοινότητας - έδρας του, καθώς και 
τις περιοχές των κοινοτήτων Σουληναρίου, Πύλας, Κρεμμυρίων και 
Κουκουνάρας. 

7. Περιφερειακό Ιατρείο Χαντζή, με έδρα την κοινότητα Χατζή, που 
εξυπηρετεί την περιοχή της κοινότητας - έδρας του, καθώς και τις πε¬ 
ριοχές των κοινοτήτων Πετριτσίου, Χαραυγής και Μεσοποτάμου. 

8. Περιφερειακό Ιατρείο Χώρας, με έδρα την κοινότητα Χώρας, που 
εξυπηρετεί την περιοχή της κοινότητας - έδρας του, καθώς και τις πε¬ 
ριοχές των κοινοτήτων Μεταξάδας και Μυρσινοχωρίου. 

Άρθρο 4 

Συγχώνευση Αγροτικών Ιατρείων (Α.Ι.) 

1. Τα Α.Ι. Βλαχόπουλου, Ίκλαινας, Καλλιθέας, Κορυφάσιου, Μεθώ¬ 
νης, Χανδρινού, Χατζή και Χώρας που έχουν συσταθεί με το Β.Δ. 
150/68 «Περί αναδιαρθρώσεως των Α.Ι. και Υ.Σ. της Χώρας» 
(Φ.Ε.Κ. 43/Α/68) συγχωνεύονται στο Κέντρο Υγείας Παύλου και τα 


Π.Ι. του αντίστοιχα. 

2. Το προσωπικό, πλην του ιατρικού, που υπηρετεί στις θέσεις των 
συγχωνευομένων Α.Ι. κατατάσσεται σε θέσεις κλάδων αντίστοιχης κα¬ 
τηγορίας και ειδικότητας του Κέντρου Υγείας, σύμφωνα με τις διατά¬ 
ξεις της παρ. 2 του άρθρου 20 του Ν. 1397/83 και οι θέσεις που κατέ¬ 
χουν στα Α.Ι. λογίζονται καταργούμενες, σύμφωνα με τις διατάξεις αυ¬ 
τές από το χρόνο έκδοσης της πράξης κατάταξης στις θέσεις του Κέ¬ 
ντρου Υγείας. 

3. Οι γιατροί που υπηρετούν στα συγχωνευόμενα Α.Ι. και Υ.Σ. και 
εντάσσονται αυτοδίκαια σύμφωνα με τις διατάξεις του άρθρου 43 του Ν. 
1397/83 του τελευταίου εδαφίου της παρ. 2 του άρθρου 4 του Ν. 
1579/85, και τις διατάξεις της παρ. 6 του αρ. 55 του Ν. 1759/88, σε 
θέσεις του κλάδου γιατρών ΕΣΥ υποχρεώνονται να υποβάλλουν μέσα σε 
δεκαπέντε (15) μέρες από την γνωστοποίηση των θέσεων αίτηση έντα- 

ξηί ' ' - ' 

Εφόσον υποβάλλουν αίτηση, μέχρι την ολοκλήρωση της διαδικασίας 
ένταξης, που προβλέπουν οι διατάξεις των παρ. 1 και 2 του άρθρου 43 
του Ν. 1397/83, εξακολουθούν να υπηρετούν στις θέσεις που κατέ¬ 
χουν, οι οποίες λογίζεται ότι καταργούνται, σύμφωνα με τις διατάξεις 
του άρθρου 20 του Ν. 1397/83, μετά την έκδοση της απόφασης διορι¬ 
σμού σε θέσεις κλάδου γιατρών Ε.Σ.Υ. και από την ημέρα της ορκωμο¬ 
σίας και ανάληψης υπηρεσίας. 

Εφόσον οι γιατροί που υπέβαλαν αίτηση και διορίστηκαν δεν προσέλ- 
θουν για ορκομωσία και ανάληψη υπηρεσίας μέσα στην καθορισμένη 
προθεσμία, θεωρείται ότι δεν αποδέχονται το διορισμό τους και από τη 
λήξη της προθεσμίας προσέλευσης για ορκωμοσία προκειμένου για τους 
μόνιμους γιατρούς ή την λήξη της σύμβασης προκειμένου για τους για¬ 
τρούς με θητεία, λογίζεται ότι αυτοδίκαια αποχωρούν και οι θέσεις τους 
καταργούνται. 

Για όσους δεν υποβάλουν αίτηση ένταξης, μετά τη λήξη της προθε¬ 
σμίας, οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

4. Οι αγροτικοί γιατροί που υπηρετούν στα Α.Ι. και στον Υ.Σ. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου, 
εξακολουθούν να υπηρετούν ως υπεράριθμοι στο Κ.Υ. και τα Π.Ι. του, 
μέχρι να εκπληρώσουν την υποχρέωσή τους. Οι θέσεις των γιατρών αυ¬ 
τών μετατρέπονται σε προσωρινές με την απόφαση αυτή, που καταρ- 
γούνται αυτοδίκαια μετά την με οποιονδήποτε τρόπο αποχώρησή τους, 
σύμφωνα με τις διατάξεις του άρθρου 4 του Ν. 1579/85. 

Άρθρο 5 

Μετατροπή κλάδων προσωπικού 

1. Οι παρακάτω κλάδοι προσωπικού με τις αντίστοιχες θέσεις που 
έχουν συσταθεί με τις διατάξεις του άρθρου 3 της συμπληρούμενης και 
τροποποιούμενης κοινής απόφασης Α3α/οικ. 6598/8.4.86 «Σύσταση 
Κέντρου Υγείας Πύλου Ν. Μεσσηνίας» (ΦΕΚ 231/Β/86) μετατρέπο- 
νται ως εξής: 

α) Ο κλάδος ΤΕ Διοικητικός-Λογιστικός σε: «κλάδο ΤΕ Διοίκησης 
μονάδων υγείας και πρόνοιας». 

β) Ο κλάδος ΤΕ νοσηλευτικού προσωπικού σε: «κλάδο ΤΕ Νοσηλευ¬ 
τικής». 

γ) Ο κλάδος ΤΕ επισκεπτριών σε: «κλάδο ΤΕ επισκεπτών-επισκε- 
πτριών υγείας». 

δ) Ο κλάδος ΤΕ κοινωνικών λειτουργών σε: «κλάδο ΤΕ κοινωνικής 
εργασίας». 

ε) Ο κλάδος ΤΕ φυσιοθεραπευτών σε: «κλάδο ΤΕ Φυσικοθερα¬ 
πείας». 

στ) Ο κλάδος ΥΕ βοηθητικού προσωπικού σε: «κλάδο ΥΕ Επιμελη¬ 
τών». 

ζ) Ο κλάδος ΥΕ προσωπικού καθαρισμού - βοηθητικών εργασιών 
σε: «κλάδο ΥΕ προσωπικού καθαριότητας». 

Η θέση κηπουρού που έχει συσταθεί στο μετατρεπόμενο κλάδο μετα- 
τρέπεται στο νέο «κλάδο σε θέση επιμέλειας κήπων». 

η) Ο κλάδος ΥΕ προσωπικού εστιάσεως σε: «κλάδο ΥΕ βοηθητικού 
προσ/κού μαγειρείων». 

θ) Ο κλάδος ΤΕ διαιτολόγων σε: «κλάδο ΤΕ διατροφής». 

ι) Ο κλάδος ΥΕ τεχνιτών - οδηγών καθώς και ο κλάδος ΥΕ βοηθητι¬ 
κού υγειονομικού προσωπικού μετατρέπονται σε προσωρινούς. 

Οι κενές ή κενούμενες θέσεις των παραπάνω κλάδων μεταφέρονται 
στον κλάδο ΔΕ πληρωμάτων ασθενοφόρων, που συνιστάται με την από¬ 
φαση αυτή. 

2. Για τις ανάγκες του Κέντρου Υγείας συνιστώνται οι παρακάτω θέ¬ 
σεις στους οικείους κλάδους του Νοσοκομείου: 

α) κλάδος ΔΕ αδελφών νοσοκόμων 
Εφτά (7) θέσεις 

Οι θέσεις αυτές πληρούνται, μόνο σε περίπτωση έλλειψης υποψηφίων 
για ανάλογες θέσεις του κλάδου ΤΕ νοσηλευτικής, 
β) κλάδος ΔΕ παρασκευαστών 

Μία (1) θέση που πληροϋται, όταν δεν πληρούται λόγω έλλειψης υπο¬ 
ψηφίων, η αντίστοιχη θέση του κλάδου ΤΕ ιατρικών εργαστηρίων, 
γ) κλάδος ΔΕ χειριστών-εμφανιστών 

Μία (1) θέση που πληρούται, όταν δεν πληρούται λόγω έλλειψης υπο¬ 
ψηφίων, η αντίστοιχη θέση του κλάδου ΤΕ ραδιολογίας-ακτινολο- 
γίας. 

3. Το μόνιμο προσωπικό που υπηρετεί κατατάσσεται αυτοδίκαια 
στους αντίστοιχους κατά κατηγορία και ειδικότητα κλάδους. 

4. Το προσωπικό του κλάδου ΔΕ πληρωμάτων ασθενοφόρων προ¬ 
σφέρει υπηρεσίες κατά κύριο λόγο στην κίνηση των ασθενοφόρων αυτο¬ 
κινήτων και άλλων κινητών μονάδων στη διακίνηση των ασθενών, κα¬ 
θώς και την εσωτερική υπηρεσία στο Γ ραφείο Γ ραμματείας του Κ.Υ. 

Άρθρο 6 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα κατά 
κατηγορία, κλάδο και ειδικότητα που καθορίζονται με τον οργανισμό 
του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται απολυ¬ 
τήριος τίτλος Λυκείου ή εξαταξίου Γυμνασίου ή ισότιμου σχολείου ανε¬ 
ξάρτητα από ειδικότητα καθώς και επαγγελματική άδεια οδήγησης Γ' 
τουλάχιστον κατηγορίας. 

Άρθρο 7 
. Διάρθρωση 

Το Κέντρο Υγείας με τα Περιφερειακά Ιατρεία του αποτελεί ενιαία 
Διεύθυνση και απαρτίζεται από: 

1. Ιατρεία 

α) Γενικής Ιατρικής 
β) Παιδιατρικής 
γ) Οδοντιατρικής 
δ) Μικροβιολογικό 

Τα Ιατρεία αυτά πλαισιώνονται από γιατρούς κλάδου Ε.Σ.Υ., οι 
οποίοι καταλαμβάνουν θέσεις που έχουν συσταθεί με την αρ. Α3α/οικ. 
6598/8.4.86 κοινή απόφαση (ΦΕΚ 231/Β/86) και θέσεις που κάθε 
φορά συνιστώνται στον κλάδο γιατρών Ε.Σ.Υ. και κατανέμονται σ’ αυτό 
καθώς και από γιατρούς ειδικοτήτων που υπηρετούν στο νοσοκομείο 
όπου υπάγεται το Κ.Υ. και γιατρούς υπόχρεους υπηρεσίας υπαίθρου και 
ειδικευόμενους. 

2. Ιατρεία που πλαισιώνονται από γιατρούς ειδικοτήτων του νοσοκο¬ 
μείου όπου υπάγεται το Κ.Υ. και λειτουργούν όπως ορίζουν οι διατάξεις 
της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται, εκτός από το ιατρικό προσω¬ 
πικό και από το προσωπικό των κλάδων Νοσηλευτικής, μαιών-τών, ια¬ 
τρικών εργαστηρίων, ραδιολογίας-ακτινολογίας και φυσικοθερα¬ 
πείας. 

4. Το γραφείο Κοινωνικής Φροντίδας, που πλαισιώνεται από το προ¬ 
σωπικό των κλάδων επισκεπτών-τριών, υγείας, κοινωνικής εργασίας 
και άλλων συναφών ειδικοτήτων. 

5. Το Γραφείο Γραμματείας, που πλαισιώνεται από το προσωπικό 
όλων των λοιπών κλάδων του Κ.Υ. 

Άρθρο 8 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και 
Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του προϊσταμένου της Δ/νσης 
και είναι υπεύθυνος για το συντονισμό και λειτουργία των ιατρείων Γ ρα¬ 
φείων και Π.Ι. του Κ.Υ. 

2. Αρμοδιότητες των ιατρειών του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις διατά¬ 
ξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 


α) Η ευθύνη για την οργάνωση παροχής υπηρεσιών κοινωνικής φρο¬ 
ντίδας στον πληθυσμό, καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού, διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών πρωτοβάθμιας 
φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Υ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων του Κ.Υ., την τήρηση του Γενικού πρωτοκόλλου, τη διακίνηση 
της αλληλογραφίας, καθώς και τη χορήγηση πιστοποιητικών στους αρ¬ 
ρώστους, όταν τα ζητούν, μετά από υποβολή σχετικής αίτησης. 

β) Η φροντίδα για τη διακομιδή των αρρώστων με ασθενοφόρο αυτο¬ 
κίνητο ή με οποιοδήποτε άλλο μέσο μεταφοράς σε έκτακτες περιπτώ¬ 
σεις, στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα, 
των χώρων, του Κ.Υ., την εποπτεία των γενικών εργασιών, τη φύλαξη, 
τη διανομή και επιδιόρθωση των εφοδίων και υλικών που χρειάζονται 
για τη λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας των Κ.Υ. και μέ¬ 
χρι να εκδοθεί ο εσωτερικός κανονισμός λειτουργίας, σύμφωνα με τις 
κατευθύνσεις και οδηγίες του Υπουργείου Υγείας, Πρόνοιας και Κοινω¬ 
νικών Ασφαλίσεων και τις αποφάσεις και οδηγίες του Δ.Σ. του νοσοκο¬ 
μείου στο οποίο υπάγεται το Κ.Υ. 

Άρθρο 9 
Προϊστάμενοι 

1. Στο Κ.Υ. προΐσταται: 

. α) Στη Διεύθυνση, γιατρός με βαθμό Διευθυντή, που υπηρετεί σ’ αυτό 
και εκλέγεται από τους γιατρούς του Κ.Υ., σύμφωνα με τις διατάξεις 
της παρ. 5 του άρθρου 18 του Ν. 1397/83 και ο οποίος ασκεί τα καθή¬ 
κοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν στο Κ.Υ. 
και σε περίπτωση ομοιοβάθμων ο αρχαιότερος στον κλάδο γιατρών 
Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ επισκεπτών 
-τριών υγείας ή του κλάδου ΤΕ διατροφής. 

γ) Στο Γραφείο Γραμματείας, υπάλληλος της κατηγορίας ΤΕ του 
κλάδου ΤΕ διοίκησης μονάδων Υγείας και Πρόνοιας ή της κατηγορίας 
ΔΕ του κλάδου ΔΕ διοικητικού-λογιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γ ραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

αγ. κουτςογιωργας ηλιας παπαηλιας 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-♦- 

Αριθ. Α3α/οικ. 137 (4) 

Συμπλήρωση και τροποποίηση της Α3α/οικ. 4590/7.3.86 κοινής 
απόφασης «Σύσταση Κέντρου Υγείας Φιλιατρών Ν. Μεσσηνίας» 
(ΦΕΚ 97/Β/86)». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ/ΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/1983 «Εθνικό 
Σύστημα Υγείας» (Φ.Ε.Κ. 143/Α/83). 

2. Τις διατάξεις της παρ. 3 του άρθρου 12 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (Φ.Ε.Κ. 217/Α/85). 

3. Την αρ. 6474/30.6.88 κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών (Φ.Ε.Κ. 451/Β/88, αποφασίζουμε: 

Άρθρο 1 

Η κοινή απόφαση Α3α/οικ. 4590/7.3.86 «Σύσταση Κέντρου 
Υγείας Φιλιατρών Ν. Μεσσηνίας (Φ.Ε.Κ. 97/Β/86) συμπληρώνεται 
και τροποποιείται όπως παρακάτω. 

Άρθρο 2 

Περιοχή ευθύνης του Κέντρου Υγείας (Κ.Υ.) 

Ως περιοχή ευθύνης του Κ.Υ. Φιλιατρών ορίζονται οι Δήμοι Γαργα- 
λιάνων και Φιλιατρών καθώς και οι κοινότητες Αμπελόφυτου, Βάλτος, 
Εξοχικού, Λεύκης, Μαραθούπολης, Μουζακίου, Περδικονερίου, Πλά¬ 
της, Πύργου τριφ., Φαρακλάδας, Φλόκας, Χαλαζονίου και Χριστιανού- 
πολης. 

Άρθρο 3 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Φιλιατρών τα 
παρακάτω περιφερειακά Ιατρεία (Π.Ι.). 

1. Περιφερειακό Ιατρείο 24ωρης ετοιμότητας Γαργαλιάνων με έδρα 
την κοινότητα Γαργαλιάνων, που εξυπηρετεί την περιοχή της κοινότη¬ 
τας έδρας του, καθώς και τις περιοχές των κοινοτήτων Μαραθούπολης, 
Λεύκης και Βάλτας. 

2. Περιφερειακό Ιατρείο Πύργου Τριφ., με έδρα την κοινότητα Πύρ¬ 
γου Τριφ., που εξυπηρετεί την περιοχή της κοινότητας - έδρας του, κα¬ 
θώς και τις περιοχές των κοινοτήτων Μουζακίου, Φλόκας και Αμπελό¬ 
φυτου. 

Άρθρο 4 

Συγχώνευση Αγροτικών Ιατρείων (Α.Ι.) και Υγειον. Σταθμού (Υ.Σ.) 

Τα Α.Ι. Γαργαλιάνων και Πύργου Τριφ. καθώς και ο Υ.Σ. Φιλιατρών 
που έχουν συσταθεί με το Β.Δ. 150/68 «Περί αναδιαρθρώσεως των 
Α.Ι. και Υ.Σ. της Χώρας» (Φ.Ε.Κ. 43/Α/68) συγχωνεύονται στο Κέ¬ 
ντρο Υγείας Φιλιατρών και τα Π.Ι. του αντίστοιχα. 

2. Το προσωπικό, πλην του ιατρικού, που υπηρετεί στις θέσεις των 
συγχονευομένων Α.Ι. και Υ.Σ. κατατάσσεται σε θέσεις κλάδων αντίστοι¬ 
χης κατηγορίας και ειδικότητας του Κέντρου Υγείας, σύμφωνα με τις 
διατάξεις της παρ. 2 του άρθρου 20 του Ν. 1397/83 και οι θέσεις που 
κατέχουν στα Α.Ι. και Υ.Σ. λογίζονται καταργούμενες, σύμφωνα με τις 
διατάξεις αυτές από το χρόνο έκδοσης της πράξης κατάταξης στις θέσεις 
του Κέντρου Υγείας. 

Οι γιατροί που υπηρετούν στα συγχωνευόμενα Α.Ι. και Υ.Σ. και 
εντάσσονται αυτοδίκαια, σύμφωνα με τις διατάξεις του άρθρου 43 του 
Ν. 1397/83 του τελευταίου εδαφίου της παρ. 2 του άρθρου 4 του Ν. 
1579/85, και τις διατάξεις της παρ. 6 του αρ. 55 του Ν. 1759/88, σε 
θέσεις του κλάδου γιατρών ΕΣΥ υποχρεώνονται να υποβάλλουν μέσα σε 
δεκαπέντε (15) μέρες από την γνωστοποίηση των θέσεων αίτηση έντα¬ 
ξης. Εφόσον υποβάλλουν αίτηση, μέχρι την ολοκλήρωση της διαδικα¬ 
σίας ένταξης, που προβλέπουν οι διατάξεις των παρ. 1 και 2 του άρθρου 
43 του Ν. 1397/83, εξακολουθούν να υπηρετούν στις θέσεις που κατέ¬ 
χουν, οι οποίες λογίζεται ότι καταργούνται, σύμφωνα με τις διατάξεις 
του άρθρου 20 του Ν. 1397/83, μετά την έκδοση της απόφασης διορι¬ 
σμού σε θέσεις κλάδου γιατρών Ε.Σ.Υ. και από την ημέρα της ορκωμο¬ 
σίας και ανάληψης υπηρεσίας. 

Εφόσον οι γιατροί που υπέβαλαν αίτηση και διορίστηκαν δεν προσέλ- 
θουν για ορκομωσία και ανάληψη υπηρεσίας μέσα στην καθορισμένη 
προθεσμία, θεωρείται ότι δεν αποδέχονται το διορισμό τους και από τη 
λήξη της προθεσμίας προσέλευσης για ορκωμοσία προκειμένου για τους 
μόνιμους γιατρούς ή την λήξη της σύμβασης προκειμένου για τους για¬ 
τρούς με θητεία, λογίζεται ότι αυτοδίκαια αποχωρούν και οι θέσεις τους 
καταργούνται. 

Για όσους δεν υποβάλουν αίτηση ένταξης, μετά τη λήξη της προθε¬ 
σμίας, οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

4. Οι αγροτικοί γιατροί που υπηρετούν στα Α.Ι. και στον Υ.Σ. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου, 


εξακολουθούν να υπηρετούν ως υπεράριθμοι στο Κ.Υ. και τα Π.Ι. του, 
μέχρι να εκπληρώσουν την υποχρέωσή τους. Οι θέσεις των γιατρών αυ¬ 
τών μετατρέπονται σε προσωρινές με την απόφαση αυτή, που καταρ- 
γούνται αυτοδίκαια μετά την με οποιονδήποτε τρόπο αποχώρησή τους, 
σύμφωνα με τις διατάξεις του άρθρου 4 του Ν. 1579/85. 

Άρθρο 5 

Μετατροπή κλάδων προσωπικού 

1. Οι παρακάτω κλάδοι προσωπικού με τις αντίστοιχες θέσεις που 
έχουν συσταθεί με τις διατάξεις του άρθρου 3 της συμπληρούμενης και 
τροποποιούμενης κοινής απόφασης Α3α/οικ. 4590/7.3.86 «Σύσταση 
Κέντρου Υγείας Φιλιατρών Ν. Μεσσηνίας» (ΦΕΚ 97/Β/86) μετατρέ- 
πονται ως εξής: 

α) Ο κλάδος ΠΕ Διοικητικός-Λογιστικός μετατρέπεται σε προσω¬ 
ρινό. 

Οι κενές ή κενούμενες θέσεις του κλάδου αυτού μεταφέρονται στον 
κλάδο ΤΕ Διοικ. Μονάδων Υγείας και Πρόνοιας» που συνιστάται με την 
απόφαση. 

, β) Ο κλάδος ΤΕ νοσηλευτικού προσωπικού σε: «κλάδο ΤΕ Νοσηλευ¬ 
τικής». 

γ) Ο κλάδος ΤΕ επισκεπτριών σε: «κλάδο ΤΕ επισκεπτών-επισκε- 
πτριών υγείας». 

δ) Ο κλάδος ΤΕ κοινωνικών λειτουργών σε: «κλάδο ΤΕ κοινωνικής 
εργασίας». 

ε) Ο κλάδος ΤΕ φυσιοθεραπευτών σε: «κλάδο ΤΕ Φυσιοθερα¬ 
πείας». 

στ) Ο κλάδος ΤΕ Εποπτών δήμ. Υγείας σε: «κλάδος ΤΕ Δημ. Υγιει¬ 
νής». 

ζ) Ο κλάδος ΥΕ βοηθητικού προσωπικού σε: «κλάδο ΥΕ Επιμελη¬ 
τών». 

η) Ο κλάδος ΥΕ εργατών μετατρέπεται σε προσωρινό. Οι κενές ή κε¬ 
νούμενες θέσεις του κλάδου αυτού μεταφέρονται στον κλάδο ΥΕ επιμε¬ 
λητών». 

θ) Ο κλάδος ΥΕ προσωπικού καθαρισμού - βοηθητικών εργασιών 
σε: «κλάδο ΥΕ προσωπικού καθαριότητας». 

ι) Ο κλάδος ΥΕ προσωπικού εστιάσεως σε: «κλάδο ΥΕ προσωπικού 
μαγειριών» 

ια) Ο κλάδος ΔΕ μαγείρων μετατρέπεται σε προσωρινό. Οι κενές ή 
κενούμενες θέσεις του κλάδου αυτού μεταφέρονται στον κλάδο ΥΕ προ¬ 
σωπικού μαγειριών. 

ιβ) Ο κλάδος ΤΕ διαιτολόγων μετατρέπεται και αναβαθμίζεται σε: 
«κλάδο ΠΕ διατροφής» 

ιγ) Ο κλάδος ΥΕ τεχνιτών οδηγών καθώς και ο κλάδος ΥΕ βοηθητι¬ 
κού υγειονομικού προσωπικού μετατρέπονται σε προσωρινούς. 

2. Για τις ανάγκες του Κέντρου Υγείας συνιστώνται οι παρακάτω θέ¬ 
σεις στους οικείους κλάδους του Νοσοκομείου: 

α) κλάδος ΔΕ αδελφών νοσοκόμων 

Πέντε (5) θέσεις 

Οι θέσεις αυτές πληρούνται, μόνο σε περίπτωση έλλειψης υποψηφίων 
για ανάλογες θέσεις του κλάδου ΤΕ νοσηλευτικής. 

β) κλάδος ΔΕ παρασκευαστών 

Μία (1) θέση που πληρούται, όταν δεν πληρούται λόγω έλλειψης υπο¬ 
ψηφίων, η αντίστοιχη θέση του κλάδου ΤΕ ιατρικών εργαστηρίων. 

γ) κλάδος ΔΕ χειριστών-εμφανιστών 

Μία (1) θέση που πληρούται, όταν δεν πληρούται λόγω έλλειψης υπο¬ 
ψηφίων, η αντίστοιχη θέση του κλάδου ΤΕ ραδιολογίας-ακτινολο- 
γίας. 

3. Το μόνιμο προσωπικό που υπηρετεί κατατάσσεται αυτοδίκαια 
στους αντίστοιχους κατά κατηγορία και ειδικότητα κλάδους. 

4. Το προσωπικό του κλάδου ΔΕ πληρωμάτων ασθενοφόρων προ¬ 
σφέρει υπηρεσίες κατά κύριο λόγο στην κίνηση των ασθενοφόρων αυτο¬ 
κινήτων και άλλων κινητών μονάδων στη διακίνηση των ασθενών, κα¬ 
θώς και εσωτερική υπηρεσία στο Γραφείο Γραμματείας του Κ.Υ. 

Άρθρο 6 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα κατά 
κατηγορία, κλάδο και ειδικότητα που καθορίζονται με τον οργανισμό 
του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται απολυ- 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


197 


τήριος τίτλος Λυκείου ή εξαταξίου Γυμνασίού ή ισότιμου σχολείου ανε¬ 
ξάρτητα από ειδικότητα καθώς και επαγγελματική άδεια οδήγησης Γ' 
τουλάχιστον κατηγορίας. 

Άρθρο 7 
Διάρθρωση 

Το Κέντρο Υγείας με τα Περιφερειακά Ιατρεία του αποτελεί ενιαία 
Διεύθυνση και απαρτίζεται από: 

1. Ιατρεία 

α) Γενικής Ιατρικής 
β) Παιδιατρικής 
γ) Οδοντιατρικής 
δ) Μικροβιολογικό 

Τα Ιατρεία αυτά πλαισιώνονται από γιατρούς κλάδου Ε.Σ.Υ., οι 
οποίοι καταλαμβάνουν θέσεις που έχουν συσταθεί με την αρ. Α3α/οικ. 
4590/7.3.86 κοινή απόφαση (ΦΕΚ 97/Β/86) και θέσεις που κάθε 
φορά συνιστώνται στον κλάδο γιατρών Ε.Σ.Υ. και κατανέμονται σ’ αυτό 
καθώς και από γιατρούς ειδικοτήτων που υπηρετούν στο νοσοκομείο 
όπου υπάγεται το Κ.Υ. και γιατρούς υπόχρεους υπηρεσίας υπαίθρου και 
ειδικευόμενους. 

2. Ιατρεία που πλαισιώνονται από γιατρούς ειδικοτήτων του νοσοκο¬ 
μείου όπου υπάγεται το Κ.Υ. και λειτουργούν όπως ορίζουν οι διατάξεις 
της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται, εκτός από το ιατρικό προσω¬ 
πικό και από το προσωπικό των κλάδων Νοσηλευτικής, μαιών-τών, ια¬ 
τρικών εργαστηρίων, ραδιολογίας-ακτινολογίας και φυσικοθερα¬ 
πείας. 

4. Το γραφείο Κοινωνικής Φροντίδας, που πλαισιώνεται από το προ¬ 
σωπικό των κλάδων επισκεπτών-τριών, υγείας, κοινωνικής εργασίας 
και άλλων συναφών ειδικοτήτων. 

5. Το Γραφείο Γραμματείας, που πλαισιώνεται από το προσωπικό 
όλων των λοιπών κλάδων του Κ.Υ. 

Άρθρο 8 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και 
Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του προϊσταμένου της Δ/νσης 
και είναι υπεύθυνος για το συντονισμό και λειτουργία των ιατρείων Γρα¬ 
φείων και Π.Ι. του Κ.Υ. 

2. Αρμοδιότητες των ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις διατά¬ 
ξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για.την οργάνωση παροχής υπηρεσιών κοινωνικής φρο¬ 
ντίδας στον πληθυσμό, καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού, διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών πρωτοβάθμιας 
φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Υ., την υπηρεσιακή κατάσταση του 
προσωπικού του, την τήρησητων αρχείων και βιβλίων κίνησης των ια¬ 
τρείων του Κ.Υ., την τήρηση του Γενικού πρωτοκόλλου, τη διακίνηση 
της αλληλογραφίας, καθώς και τη χορήγηση πιστοποιητικών στους αρ¬ 
ρώστους, όταν τα ζητούν, μετά από υποβολή σχετικής αίτησης. 

β) Η φροντίδα για τη διακομιδή των αρρώστων με ασθενοφόρο αυτο¬ 
κίνητο ή με οποιοδήποτε άλλο μέσο μεταφοράς σε έκτακτες περιπτώ¬ 
σεις, στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα, 
των χώρων, του Κ.Υ., χην εποπτεία των γενικών εργασιών, τη φύλαξη, 
τη διανομή και επιδιόρθωση (ιων εφοδίων και υλικών που χρειάζονται 
για τη λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας των Κ.Υ. και μέ¬ 
χρι να εκδοθεί ο εσωτερικός κανονισμός λειτουργίας, σύμφωνα με τις 
κατευθύνσεις και οδηγίες του Υπουργείου Υγείας, Πρόνοιας και Κοινω¬ 
νικών Ασφαλίσεων και «ς αποφάσεις και οδηγίες του Δ.Σ. του νοσοκο¬ 


μείου στο οποίο υπάγεται το Κ.Υ. 

Άρθρο 9 
Προϊστάμενοι 

1. Στο Κ.Υ. προΐσταται: 

α) Στη Διεύθυνση, γιατρός με βαθμό Διευθυντή, που υπηρετεί σ’ αυτό 
και εκλέγεται από τους γιατρούς του Κ.Υ., σύμφωνα με τις διατάξεις 
της παρ. 5 του άρθρου 18 του Ν. 1397/83 και ο οποίος ασκεί τα καθή¬ 
κοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν στο Κ.Υ. 
και σε περίπτωση ομοιοβάθμων ο αρχαιότερος στον κλάδο γιατρών 

Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ επισκεπτών 
-τριών υγείας ή του κλάδου ΤΕ διατροφής. 

γ) Στο Γραφείο Γραμματείας, υπάλληλος της κατηγορίας ΠΕ του 
προσωρινού κλάδου Διοικητικού - Λογιστικού ή ΤΕ διοίκησης μονάδων 
υγείας και πρόνοιας ή της κατηγορίας ΔΕ του κλάδου διοικητικού- 
λογιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

οι ΥΠΟΥΡΓΟΙ - 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ · 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-♦- 

Αριθ. Α3α/οικ. 138 (5) 

Συμπλήρωση και τροποποίηση της Α3α/οικ. 6598/8.4.86 κοινής 

απόφασης «Σύσταση Κέντρου Υγείας Μεσσήνης Ν. Μεσσηνίας» 
(ΦΕΚ 97/Β/86)». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ/ΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/1983 «Εθνικό 
Σύστημα Υγείας» (Φ.Ε.Κ. 143/Α/83). 

2. Τις διατάξεις της παρ. 3 του άρθρου 12 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (Φ.Ε.Κ. 217/Α/85). 

3. Την αρ. 6474/30.6.88 κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών (Φ.Ε.Κ. 451/Β/88, αποφασίζουμε: 

Άρθρο 1 

Η κοινή απόφαση Α3α/οικ. 6598/8.4.86 «Σύσταση Κέντρου 
Υγείας Μεσσήνης Ν. Μεσσηνίας (Φ.Ε.Κ. 97/Β/86) συμπληρώνεται 
και τροποποιείται όπως παρακάτω. 

Άρθρο 2 

Περιοχή ευθύνης του Κέντρου Υγείας (Κ.Υ.) 

Ως περιοχή ευθύνης του Κέντρου Υγείας (Κ.Υ.) Μεσσήνης Ν. Μεσ¬ 
σηνίας ορίζονται οι κοινότητες: Μεσσήνη, Ανδρούσα, Αβραμιό, Αγριλιά, 
Αμφιθέα, Ανάληψη, Αριστοδήμειο, Αριστομένης, Βελίκα, Βούταινα, 
Διόδια, Δράινα, Ελληνοεκλησσιά, Εύα, Καλαμαράς, Καλογερορράχη, 
Καρτερόλι, Κεφαλόβρυσο, Κλήμα, Κορομηλιά, Κουτήφαρης, Λευκο¬ 
χώρα, Λυκότραφο, Μαγλανιακό, Μάδενα, Μάνεση, Μαυρομμάτι, Πα¬ 
μίσου, Νεοχώρι, Αριστομένη, Παλαιόκαστρο, Πιλαλίστρα, Πιπερίτσα, 
Πλατανόβρυση, Πολύλοφος, Πουλίτσι, Σπιτάλι, Στέρνα, Στρέφι, Τρί¬ 
κορφο, Τρίοδος, Αδριανή, Ακριτοχώρι, Αμπελόκηποι, Αχλαδοχώρι, 
Βασιλίτσι, Βλάσης, Βουνάρια, Δάρα, Δροσιά, Καλοχώρι, Καπλάνι, 
Καρποφόρα, Καστάνια, Κόκκινο, Κόμποι, Κορώνη, Κουρτάκι, Λα- 
χάρα, Λογγά, Λυκίσσα, Μαθία, Μαργέλι, Μηλίτσα, Μηλιώτη, Νέα Κο- 

ρώνη, Νερόμυλος, Παπέρι, Παπαφλέσσας, Πελεχανάδα, Πεταλίδι, Τα¬ 
μεία, Φαλάνθη, Χαροκοπειό, Χρόνοι, Χρυσοχελλαριά, Φοινιχούντα, 
Φλέσια και Παλαιό Λουτρά, 

Άρθρο 3 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Μεσσήνης τα πα¬ 
ρακάτω Περ. Ιατρεία (Π.Ι.). 

1. Περιφερειακό Ιατρείο 24ωρης ετοιμότητας Αριστομένη, με έδρα 
την κοινότητα Αριστομένη, που εξυπηρετεί την περιοχή της κοινότητας - 
έδρας του, καθώς και τις περιοχές των κοινοτήτων Πουλιτσίου, Κουτή- 
φαρη, Διοδίων, Στέρνας, Μάνεση και Παπαφλέσσα. 

2. Περιφερειακό Ιατρείο 24ωρης ετοιμότητας Κορώνης, με έδρα την 
κοινότητα Κορώνης, που εξυπηρετεί την περιοχή της κοινότητας-έδρας 
του, καθώς και την περιοχή της κοινότητας Βασιλιτσίου. 

3. Περιφερειακό Ιατρείο 24ωρης ετοιμότητας Πεταλιδίου, με έδρα 
την κοινότητα Πεταλιδίου, που εξυπηρετεί την περιοχή της κοινότητας- 
έδρας του, καθώς και τις περιοχές των κοινοτήτων Καστανιών, Πανιπε- 
ρίου, Αχλαδοχωρίου, Μαθίας, Καρποφόρας, Καλοχωρίου και Χράνων. 

4. Περιφερειακό Ιατρείο Ανδρούσας*με έδρα την κοινότητα Ανδρού- 
σας, που εξυπηρετεί την περιοχή της κοινότητας-έδρας του, καθώς και 
τις περιοχές των κοινοτήτων Ελληνοεκλησσιάς, Καλογερορράχης, Πο- 
λϋλοφου και Επιταλίου. 

5. Περιφερειακό Ιατρείο Αβραμιού με έδρα την κοινότητα Αβραμιού, 
που εξυπηρετεί την περιοχή της κοινότητας-έδρας του, καθώς και τις 
περιοχές των κοινοτήτων Λευκοχώρας, Βλίκας, Μάδενας, Στρεφίου και 
Νεοχωρίου Αριστομένη. 

6. Περιφερειακό Ιατρείο Εύας με έδρα την κοινότητα Εύας, που εξυ¬ 
πηρετεί την περιοχή της κοινότητας-έδρας του, καθώς και τις περιοχές 
των κοινοτήτων Αριστοδήμειου, Καλαμαρά, Αγριλιάς, Αμφιθέας και 
Τρίοδος. 

7. Περιφερειακό Ιατρείο Καπλανίου, με έδρα την κοινότητα Καπλα- 
νίου, που εξυπηρετεί την περιοχή της κοινότητας-έδρας του, καθώς και 
τις περιοχές των κοινοτήτων Φοινικούντος, Ακριτοχωρίου, Υαμείας και 
Λαχανάδας. 

8. Περιφερειακό Ιατρείο Λογγά, με έδρα την κοινότητα Λογγά, που 
εξυπηρετεί την περιοχή της κοινότητας-έδρας του, καθώς και τις περιο¬ 
χές των κοινοτήτων Νέας Κορώνης και Βουναρίων. 

9. Περιφερειακό Ιατρείο Μηλίτσας, με έδρα την κοινότητα Μηλίτσας, 
που εξυπηρετεί την περιοχή της κοινότητας-έδρας του, καθώς και τις 
περιοχές των κοινοτήτων Ανδριανής, Λυκίσσας, Κόκκινου και Αμπελο¬ 
κήπων. 

10. Περιφερειακό Ιατρείο Πελεκανάδας, με έδρα την κοινότητα Πε- 
λεκανάδας, που εξυπηρετεί την περιοχή της κοινότητας-έδρας του, κα¬ 
θώς και τις περιοχές των κοινοτήτων Δάρας, Δροσιάς, Κουρτακίου, 
Μηλιώτη, Νερόμυλου, Μαργελιού και Βλάσης. 

11. Περιφερειακό Ιατρείο Πλατανόβρυσης, με έδρα την κοινότητα 
Πλατανόβρυσης, που εξυπηρετεί την περιοχή της κοινότητας-έδρας 
του, καθώς και τις περιοχές των κοινοτήτων Παλ. Λουτρού, Φλεσιάδας, 
Κεφαλόβρυσου και Βοΰταινας. 

12. Περιφερειακό Ιατρείο Τρίκορφου, με έδρα την κοινότητα Τρίκορ¬ 
φου, που εξυπηρετεί την περιοχή της κοινότητας-έδρας του, καθώς και 
τις περιοχές των κοινοτήτων Κλήμα, Δράϊνας, Κορομηλιάς, Μαγγανια- 
κού και Παλαιοκάστρου. 

13. Περιφερειακό Ιατρείο Χαροκοπειοϋ, με έδρα την κοινότητα Χα- 
ροκοπειού, που εξυπηρετεί την περιοχή της κοινότητας-έδρας του, κα¬ 
θώς και τις περιοχές των κοινοτήτων Χρυσοκελλαριάς, Φαλάνθης και 
Κόμπων. 

Άρθρο 4 

Συγχώνευση Αγροτικών Ιατρείων (Α.Ι.) 

Τα Α.Ι. Μεσσήνης, Αριστομένης, Κορώνη, Πεταλιδίου, Ανδρούσας, 
Αβραμιού, Εύας, Καπλανίου, Λογγά, Μηλίτσας, Πελεκανάδας, Πλα¬ 
τανόβρυσης, Τρίκορφου και Χαροκοπειοϋ που έχουν συσταθεί με το Β.Δ. 
150/68 «Περί αναδιαρθρώσεως των Α.Ι. και Υ.Σ. της Χώρας» 
(Φ.Ε.Κ. 43/Α/68) συγχωνεύονται στο Κέντρο Υγείας Μεσσήνης και 
τα Π.Ι. του αντίστοιχα. 

2. Το προσωπικό, πλην του ιατρικού, που υπηρετεί στις θέσεις των 
συγχονευομένων Α.Ι. κατατάσσεται σε θέσεις κλάδων αντίστοιχης κα¬ 
τηγορίας και ειδικότητας του Κέντρου Υγείας, σύμφωνα με τις διατά¬ 
ξεις της παρ. 2 του άρθρου 20 του Ν. 1397/83 και οι θέσεις που κατέ¬ 
χουν στα Α.Ι. λογίζονται καταργούμενες, σύμφωνα με τις διατάξεις αυ¬ 


τές από το χρόνο έκδοσης της πράξης κατάταξης στις θέσεις του Κέ¬ 
ντρου Υγείας. 

3. Οι γιατροί που υπηρετούν στα συγχωνευόμενα Α.Ι. και Υ.Σ. και 
εντάσσονται αυτοδίκαια, σύμφωνα με τις διατάξεις του άρθρου 43 του 
Ν. 1397/83 του τελευταίου εδαφίου της παρ. 2 του άρθρου 4 του Ν. 
1579/85, και τις διατάξεις της παρ. 6 του αρ. 55 του Ν. 1759/88, σε 
θέσεις του κλάδου γιατρών ΕΣΥ υποχρεώνονται να υποβάλλουν μέσα σε 
δεκαπέντε (15) μέρες από την γνωστοποίηση των θέσεων αίτησης έντα¬ 
ξή· ' 

Εφόσον υποβάλλουν αίτηση, μέχρι την ολοκλήρωση της διαδικασίας 
ένταξης, που προβλέπουν οι διατάξεις των παρ. 1 και 2 του άρθρου 43 
του Ν. 1397/85, εξακολουθούν να υπηρετούν στις θέσεις που κατέ¬ 
χουν, οι οποίες λογίζεται ότι καταργούνται, σύμφωνα με τις διατάξεις 
του άρθρου 20 του Ν. 1397/83, μετά την έκδοση της απόφασης διορι¬ 
σμού σε θέσεις κλάδου γιατρών Ε.Σ.Υ. και από την ημέρα της ορκωμο¬ 
σίας και ανάληψης υπηρεσίας. 

Εφόσον οι γιατροί που υπέβαλαν αίτηση και διορίστηκαν δεν προσέλ- 
θουν για ορκομωσία και ανάληψη υπηρεσίας μέσα στην καθορισμένη 
προθεσμία, θεωρείται ότι δεν αποδέχονται το διορισμό τους και από τη 
λήξη της προθεσμίας προσέλευσης για ορκωμοσία προκειμένου για τους 
μόνιμους γιατρούς ή την λήξη της σύμβασης προκειμένου για τους για¬ 
τρούς με θητεία, λογίζεται ότι αυτοδίκαια αποχωρούν και οι θέσεις τους 
καταργούνται. 

Για όσους δεν υποβάλουν αίτηση ένταξης, μετά τη λήξη της προθε¬ 
σμίας, οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

4. Οι αγροτικοί γιατροί που υπηρετούν στα Α.Ι. και στον Υ.Σ. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου, 
εξακολουθούν να υπηρετούν ως υπεράριθμοι στο Κ.Υ. και τα Π.Ι. του, 
μέχρι να εκπληρώσουν την υποχρέωσή τους. Οι θέσεις των γιατρών αυ¬ 
τών μετατρέπονται σε προσωρινές με την απόφαση αυτή, που καταρ- 
γούνται αυτοδίκαια μετά την με οποιονδήποτε τρόπο αποχώρησή τους, 
σύμφωνα με τις διατάξεις του άρθρου 4 του Ν. 1579/85. 

Άρθρο 5 

Μετατροπή κλάδων προσωπικού 

1. Οι παρακάτω κλάδοι προσωπικού με τις αντίστοιχες θέσεις που 
έχουν συσταθεί με τις διατάξεις του άρθρου 3 της συμπληρούμενης και 
τροποποιούμενης κοινής απόφασης Α3α/οικ. 6598/8.4.86 «Σύσταση 
Κέντρου Υγείας Μεσσήνης Ν. Μεσσηνίας» (ΦΕΚ 97/Β/86) μετατρέ- 
πονται ως εξής: 

α) Ο κλάδος ΠΕ Διοικητικός-Λογιστικός μετατρέπεται σε προσω¬ 
ρινό. 

Οι κενές ή κενούμενες θέσεις του κλάδου αυτού μεταφέρονται στον 
κλάδο ΤΕ Διοικ. Μονάδων Υγείας και Πρόνοιας που συνιστάται με την 
απόφαση αυτή. 

β) Ο κλάδος ΤΕ νοσηλευτικού προσωπικού σε: «κλάδο ΤΕ Νοσηλευ¬ 
τικής». 

γ) Ο κλάδος ΤΕ επισκεπτριών σε: «κλάδο ΤΕ επισκεπτών-επισκε- 
πτριών υγείας». 

δ) Ο κλάδος ΤΕ κοινωνικών λειτουργών σε: «κλάδο ΤΕ κοινωνικής 
εργασίας». 

ε) Ο κλάδος ΤΕ φυσιοθεραπευτών σε: «κλάδο ΤΕ Φυσιοθερα¬ 
πείας». 

στ) Ο κλάδος ΤΕ Εποπτών δημ. Υγείας σε: «κλάδος ΤΕ Δημ. Υγιει¬ 
νής». 

ζ) Ο κλάδος ΥΕ βοηθητικού προσωπικού σε: «κλάδο ΥΕ Επιμελη¬ 
τών». 

η) Ο κλάδος ΥΕ εργατών μετατρέπεται σε προσωρινό. Οι κενές ή κε¬ 
νούμενες θέσεις του κλάδου αυτού μεταφέρονται στον κλάδο ΥΕ επιμε¬ 
λητών. 

θ) Ο κλάδος ΥΕ προσωπικού καθαρισμού - βοηθητικών εργασιών 
σε: «κλάδο ΥΕ προσωπικού καθαριότητας». 

ι) Ο κλάδος ΥΕ προσωπικού εστιάσεως σε: «κλάδο ΥΕ προσωπικού 
μαγειριών» 

ια) Ο κλάδος ΔΕ μαγείρων μετατρέπεται σε προσωρινό. Οι κενές ή 
κενούμενες θέσεις του κλάδου αυτού μεταφέρονται στον κλάδο ΥΕ προ¬ 
σωπικού μαγειριών. 

ιβ) Ο κλάδος ΤΕ διαιτολόγων μετατρέπεται και αναβαθμίζεται σε: 
«κλάδο ΠΕ διατροφής» 

ιγ) Ο κλάδος ΥΕ τεχνιτών οδηγών καθώς και ο κλάδος ΥΕ βοηθητι- 

πού υγειονομικού προσωπικού μετατρέπονται σε προσωρινούς. 

2. Για τις ανάγκες του Κέντρου Υγείας συνιστώνται οι παρακάτω θέ¬ 
σεις στους οικείους κλάδους του Νοσοκομείου: 

α) κλάδος ΔΕ αδελφών νοσοκόμων. 

Δώδεκα (12) θέσεις. 

Οι θέσεις αυτές πληρούνται μόνο σε περίπτωση έλλειψης υποψηφίων 
για ανάλογες θέσεις του κλάδου ΤΕ νοσηλευτικής, 
β) κλάδος ΔΕ παρασκευαστών 
Τρεις (3) θέσεις 

που πληρούται όταν δεν πληρούνται, λόγω έλλειψης υποψηφίων, οι 
(3) θέσεις του κλάδου ΤΕ ιατρικών εργαστηρίων, 
γ) κλάδος ΔΕ χειριστών - εμφανιστών 
Τρεις (3) θέσεις 

που πληρούται όταν δεν πληρούνται λόγω έλλειψης υποψηφίων, οι 
(3) θέσεις του κλάδου ΤΕ ραδιολογίας - ακτινολογίας. 

3. Το μόνιμο προσωπικό που υπηρετεί κατατάσσεται αυτοδίκαια 
στους αντίστοιχους κατά κατηγορία και ειδικότητα κλάδους. 

4. Το προσωπικό του κλάδου ΔΕ πληρωμάτων ασθενοφόρων προ¬ 
σφέρει υπηρεσίες κατά κύριο λόγο στην κίνηση των ασθενοφόρων αυτο¬ 
κινήτων και άλλων κινητών μονάδων στη διακίνηση των ασθενών, κα¬ 
θώς και εσωτερική υπηρεσία στο Γραφείο Γραμματείας του Κ.Υ. 

Άρθρο 6 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα κατά 
κατηγορία, κλάδο και ειδικότητα που καθορίζονται με τον οργανισμό 
του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται απολυ¬ 
τήριος τίτλος Λυκείου ή εξαταξίου Γυμνασίου ή ισότιμου σχολείου (ανε¬ 
ξάρτητα από ειδικότητα καθώς και επαγγελματική άδεια οδήγησης Γ' 
τουλάχιστον κατηγορίας. 

Άρθρο 7 
Διάρθρωση 

Το Κέντρο Υγείας με τα Περιφερειακά Ιατρεία του αποτελεί ενιαία 
Διεύθυνση και απαρτίζεται από: 

1. Ιατρεία 

α) Γενικής Ιατρικής, 
β) Παιδιατρικής, 
γ) Οδοντιατρικής, 
δ) Μικροβιολογικό, 
ε) Ακτινοδιαγνωστικό. 

Τα Ιατρεία αυτά πλαισιώνονται από γιατρούς κλάδου Ε.Σ.Υ., οι 
οποίοι καταλαμβάνουν θέσεις που έχουν συσταθεί με την αρ. Α3α/οικ. 
6598/8.4.86 κοινή απόφαση (ΦΕΚ 97/Β/86) και θέσεις που κάθε 
φορά συνιστώνται στον κλάδο γιατρών Ε.Σ.Υ. και κατανέμονται σ’ αυτό 
καθώς και από γιατρούς ειδικοτήτων που υπηρετούν στο νοσοκομείο 
όπου υπάγεται το Κ.Υ. και γιατρούς υπόχρεους υπηρεσίας υπαίθρου και 
ειδικευόμενους. 

2. Ιατρεία που πλαισιώνονται από γιατρούς ειδικοτήτων του νοσοκο¬ 
μείου όπου υπάγεται το Κ.Υ. και λειτουργούν όπως ορίζουν οι διατάξεις 
της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται, εκτός από το ιατρικό προσω¬ 
πικό και από το προσωπικό των κλάδων Νοσηλευτικής, μαιών-τών, ια¬ 
τρικών εργαστηρίων, ραδιολογίας - ακτινολογίας και φυσικοθερα¬ 
πείας. 

4. Το γραφείο Κοινωνικής Φροντίδας, που πλαισιώνεται από το προ¬ 
σωπικό των κλάδων επισκεπτών - τριών, υγείας, κοινωνικής εργασίας 
και άλλων συναφών ειδικοτήτων. 

5. Το Γραφείο Γραμματείας, που πλαισιώνεται από το προσωπικό 
όλων των λοιπών κλάδων του Κ.Υ. 

Άρθρο 8 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και 
Γραφείων του ορίζονται ως ακολούθως: 


1. Ο Διευθυντής ασκεί τα καθήκοντα του προϊσταμένου της Δ/νσης 
και είναι υπεύθυνος για τον συντονισμό και λειτουργία των ιατρείων, 
Γραφείων και Π.Ι. του Κ.Υ. 

2. Αρμοδιότητες των ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις διατά¬ 
ξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνικής φρο¬ 
ντίδας στον πληθυσμό, καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού, διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών πρωτοβάθμιας 
φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Υ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων του Κ.Υ., την τήρηση του Γενικού πρωτοκόλλου, τη διακίνηση 
της αλληλογραφίας, καθώς και τη χορήγηση πιστοποιητικών στους αρ¬ 
ρώστους, όταν τα ζητούν, μετά από υποβολή σχετικής αίτησης. 

β) Η φροντίδα για τη διακομιδή των αρρώστων με ασθενοφόρο αυτο¬ 
κίνητο ή με οποιοδήποτε άλλο μέσο μεταφοράς σε έκτακτες περιπτώ¬ 
σεις, στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα, 
των χώρων, του Κ.Υ., την εποπτεία των γενικών εργασιών, τη φύλαξη, 
τη διανομή και επιδιόρθωση των εφοδίων και υλικών που χρειάζονται 
για τη λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας των Κ.Υ. και μέ¬ 
χρι να εκδοθεί ο εσωτερικός κανονισμός λειτουργίας, σύμφωνα με τις 
κατευθύνσεις και οδηγίες του Υπουργείου Υγείας, Πρόνοιας και Κοινω¬ 
νικών Ασφαλίσεων και τις αποφάσεις και οδηγίες του Δ.Σ. του νοσοκο¬ 
μείου στο οποίο υπάγεται το Κ.Υ. 

Άρθρο 9 
Προϊστάμενοι 

1. Στο Κ.Υ. προΐσταται: 

α) Στη Διεύθυνση, γιατρός με βαθμό Διευθυντή, που υπηρετεί σ’ αυτό 
και εκλέγεται από τους γιατρούς του Κ.Υ., σύμφωνα με τις διατάξεις 
της παρ. 5 του άρθρου 18 του Ν. 1397/83 και ο οποίος ασκεί τα καθή¬ 
κοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν στο Κ.Υ. 
και σε περίπτωση ομοιοβάθμων ο αρχαιότερος στον κλάδο γιατρών 
Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ επισκεπτών 
-τριών υγείας ή του κλάδου ΤΕ διατροφής. 

γ) Στο Γραφείο Γραμματείας, υπάλληλος της κατηγορίας ΠΕ του 
προσωρινού κλάδου διοικητικού - λογιστικού ή ΤΕ διοίκησης μονάδων 
Υγείας και Πρόνοιας ή της κατηγορίας ΔΕ του κλάδου διοικητικού-λο- 
γιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Η απόφαση αυτή να δημοσιευθεί στην Εφημερίδα της Κυβερνήσειος. 

Αθήνα, 4 Ιανουάριου 1989 

